Lav et referat af nedenstående tekst:

Tekst:
En mand er allerede efterlyst i en voldssag, der skete midt i Aalborg ved midnatstid lørdag aften 24. august ca. kl. 2330 på hjørnet af Kong Christians Allé og Hasserisgade efter en Suspekt koncert. Nu udvider Nordjyllands Politi efterlysningen til også at omfatte det, som politiet opfatter som mandens to kammerater. Ved episoden blev en 21-årig mand tildelt et slag i ansigtet, der resulterede i, at han faldt bagover og slog hovedet mod jorden med svære skader til følge. I forbindelse med politiets efterforskning af voldssagen har efterforskernes arbejde nu ført til, at man udvider efterlysningen til – ud over den formodede gerningsmand – også at omfatte dennes to kammerater. - Offeret er fortsat indlagt og i behandling for sine svære skader, siger politikommissær Martin Rolighed, der leder politiets efterforskning af sagen. Ring 114 med oplysninger Politikommissæren oplyser, at sagen fortsat efterforskes intenst, og at de foreløbige efterforskningsskridt, blandt andet vidneafhøringer og gennemsyn af overvågningsoptagelser, har givet anledning til, at Nordjyllands Politi nu kommer med en helt ny efterlysning i sagen. - Vi har tidligere efterlyst vidner, og vi går nu igen ud i offentligheden med et udvidet signalement, af både den formodede gerningsmand og dennes kammerater, siger politikommissær Martin Rolighed, der tilføjer, at ifølge vidneforklaringer så fulgtes den formodede gerningsmand med flere personer. - Vi opfordrer alle personer med kendskab til sagen om at henvende sig til os, siger han. Politiet opfordrer de efterlyste personer til at melde sig til politiet. - Og hvis man genkender de efterlyste mænd ud fra signalement, eller man har andre oplysninger til efterlysninger eller i sagen, så skal man straks ringe til os, pointerer politikommissær Martin Rolighed. Nordjyllands Politi kan kontaktes på telefonnummer 114.

Referat:
I forbindelse med en voldssag begået 24. august 2019 i Aalborg efterlyser Nordjyllands Politi nu yderligere to personer.